Diari Oficial de la Generalitat Valenciana


Sumari del DOGV 5062, del 02-08-2005 (2005/8450)

RESOLUCIÓ de 4 de juliol de 2005, del conseller d'Infraestructures i Transport, per la qual es modifiquen les tarifes de l'Estació Terminal d'Autobusos de València.
--------------------------------------------------------------------------------------------------------------------------------------------------------------------

### Dades del document

Número de DOGV
:   5062

Data del DOGV
:   02-08-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/8450


Data del document
:   04-07-2005

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * València
    * transport de viatgers
    * legislació
    * autobús
    * transport públic
    * tarifa de viatgers
    * llista de preus

RESOLUCIÓ de 4 de juliol de 2005, del conseller d'Infraestructures i Transport, per la qual es modifiquen les tarifes de l'Estació Terminal d'Autobusos de València. [2005/X8450]
  
L'Estació Terminal d'Autobusos de València realitza una activitat que ha de considerar-se com a auxiliar del transport per carretera, i està per tant inclosa dins de la política de tarifes que en este sector desenvolupa la Generalitat Valenciana als efectes d'aconseguir una major adequació entre els ingressos i les despeses reals dels servicis.
  
La variació experimentada en els costos d'explotació des de l'última revisió de tarifes (instrumentada a través de la Resolució de 28 de desembre de 1995), aconsella adequar el marc tarifari a través d'una variació en els cànons de viatgers i d'autobusos.
  
Vistes les condicions per les quals es regix la concessió de l'Estació Terminal d'Autobusos de València, els articles 18 i 19 de la Llei 16/1987, de 30 de juliol, d'Ordenació dels Transports Terrestres, els articles 28 i següents del reglament pel qual es desenvolupa la Llei d'Ordenació de Transports Terrestres, aprovat pel Reial Decret 1.211/1990, de 28 de setembre, l'article 4 del Reglament d'Explotació de les Estacions d'Autobusos de l'Estació de València, i de conformitat amb les competències atribuïdes per l'article 8 del Decret 182/2004, d'1 d'octubre, del Consell de la Generalitat Valenciana, resolc:
  
Primer. Aprovar les següents tarifes màximes d'aplicació de l'Estació Terminal d'Autobusos de València que a continuació s'exposen, amb detall dels conceptes per les quals s'han de percebre estes amb l'impost sobre el valor afegit (IVA) inclòs, sense que puguen ser recarregades amb cap altre gravamen:
  
1. Cànon d'autobusos: per entrada o eixida d'un autobús amb viatgers, en finalitzar o iniciar el viatge i escala d'autobús en trànsit: 0,2611 €
  
2. Cànon de viatgers:
  
2.1 Amb recorregut de 5 a 8 km 0,03761 €
  
2.2 Amb recorregut de 9 a 19 km 0,03791 €
  
2.3 Amb recorregut de 20 a 49 km 0,15140 €
  
2.4 Amb recorregut de 50 a 99 km 0,31392 €
  
2.5 Amb recorregut de més de 100 km 0,44552 €
  
La seua percepció per les empreses transportistes haurà de fer-se simultàniament a la venda del bitllet.
  
Queden exclosos de l'obligatorietat de l'abonament de les tarifes pels conceptes que els siguen imputables aquells viatgers que es troben en trànsit.
  
3. Pels servicis de facturació, regits i administrats per l'estació, per cada paquet facturat: 1,10 €.
  
Segon. El quadro de tarifes màximes haurà de trobar-se exposat al públic obligatòriament.
  
Tercer. Les tarifes màximes d'aplicació de l'Estació Terminal d'Autobusos de València entraran en vigor l'endemà a la publicació d'esta resolució en el Diari Oficial de la Generalitat Valenciana.
  
Contra la present resolució, que no posa fi a la via administrativa, es pot interposar recurs contenciós administratiu davant la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació en el Diari Oficial de la Generalitat Valenciana, sense perjuí de la interposició de qualsevol altre recurs que s'estime pertinent.